ROZHODNUTIE RADY
z 18. septembra 2007,
ktorým sa vymenúvajú piati maďarskí členovia a piati maďarskí náhradníci Výboru regiónov
(2007/617/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 263,
so zreteľom na návrh maďarskej vlády,
keďže:
(1)
Dňa 24. januára 2006 Rada prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).
(2)
V dôsledku skončenia funkčného obdobia pánov BORA, DIÓSSYHO, FÁBIÁNA a KÁLIHO sa uvoľnili štyri miesta členov Výboru regiónov. V dôsledku zmeny funkcie pána BIHARYHO sa uvoľnilo jedno miesto člena Výboru regiónov. V dôsledku skončenia funkčného obdobia pánov MÁTISA, NÉMETHA a LITTERA sa uvoľnili tri miesta náhradníkov Výboru regiónov. V dôsledku vymenovania doterajších náhradníkov pánov NAGYA a GÉMESIHO za členov sa uvoľnili dve miesta náhradníkov Výboru regiónov,
ROZHODLA TAKTO:
Článok 1
Za členov a náhradníkov Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:
a)
za členov:
pán Sándor NAGY ako náhrada za pána Imre BORA,
pán Gábor BIHARY, Representative of the Settlement, 3rd District of Budapest, ako náhrada za pána Gábora BIHARYHO, member of Budapest General Assembly,
pán András SZALAY, Representative of the Settlement Veszprém, ako náhrada za pána Zsolta FÁBIÁNA,
pán György GÉMESI ako náhrada za pána Sándora KÁLIHO,
pani Erika SZŰCS, Deputy Mayor of Miskolc, ako náhrada za pána Lászlóa DIÓSSYHO
a
b)
za náhradníkov:
pán Levente MAGYAR, Member of the General Assembly of Jász-Nagykun-Szolnok, ako náhrada za pána Sándora NAGYA,
pán Csaba MOLNÁR, Member of General Assembly of Győr-Moson-Sopron, ako náhrada za pána Andrása MÁTISA,
pán László VÉCSEY, Mayor of Szada, ako náhrada za pána Györgyho GÉMESIHO,
pani Kata TÜTTŐ, Member of General Assembly of Capital, ako náhrada za pána Balázsa NÉMETHA,
pani Helga MIHÁLYI, Member of General Assembly of Borsod-Abaúj-Zemplén, ako náhrada za pána Nándora LITTERA.
Článok 2
Toto rozhodnutie nadobúda účinnosť dňom jeho prijatia.
V Bruseli 18. septembra 2007